REGOLAMENT TAL-KUMMISSJONI (KE) Nru 674/2008
tas-16 ta’ Lulju 2008
li jemenda r-Regolament tal-Kunsill (KE) Nru 1782/2003, ir-Regolament tal-Kunsill (KE) Nru 247/2006 u li jiffissa, għall-2008, il-limiti tal-baġit għall-implimentazzjoni parzjali jew mhux obbligatorja ta’ l-iskema ta’ pagament uniku u l-pakketti finanzjarji annwali ta’ l-iskema ta’ pagament uniku għaż-żona, previsti mir-Regolament (KE) Nru 1782/2003
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1782/2003 tad-29 ta’ Settembru 2003 li jistabbilixxi r-regoli komuni għall-iskemi ta’ appoġġ dirett fil-qafas tal-politika agrikola komuni u li jistabbilixxi ċerti skemi ta’ appoġġ għall-agrikolturi, u li jemenda r-Regolamenti (KEE) Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE) Nru 1868/94, (KE) Nru 1251/1999, (KE) Nru 1254/1999, (KE) Nru 1673/2000, (KEE) Nru 2358/71 u (KE) Nru 2529/2001 (1), u partikolarment il-paragrafu 2 ta’ l-Artikolu 64 tiegħu, il-paragrafu 2 ta’ l-Artikolu 70 tiegħu, il-paragrafu 3 ta’ l-Artikolu 143 ter tiegħu, u l-paragrafi 1 u t-tieni inċiż tal-paragrafu 2 ta’ l-Artikolu 143 ter quater,
Wara li kkunsidrat ir-Regolament tal-Kunsill (KE) Nru 247/2006 tat-30 ta’ Jannar 2006 li jistabbilixxi miżuri speċifiċi għall-agrikultura fir-reġjuni l-aktar il-bogħod ta’ l-Unjoni (2), u partikolarment it-tieni inċiż tal-paragrafu 3 ta’ l-Artikolu 20 tiegħu,
Billi:
(1)
L-Anness VIII tar-Regolament (KE) Nru 1782/2003 jiffissa, għal kull Stat Membru, il-limiti nazzjonali li ma jistgħux jinqabżu mill-ammonti ta’ referenza stipulati fil-Kapitolu 2 tat-Titolu III tar-Regolament imsemmi.
(2)
Skond l-ewwel frażi tal-paragrafu 3 ta’ l-Artikolu 20, tar-Regolament (KE) Nru 247/2006, il-Portugall iddeċieda li jnaqqas, għall-2008 u għas-snin sussegwenti, il-limitu nazzjonali tad-drittijiet ta’ primjums għall-baqar li jreddgħu u li jitrasferixxi l-ammont finanzjarju korrispondenti biex isaħħaħ il-kontribuzzjoni tal-Komunità, prevista fl-Artikolu 23 tar-Regolament (KE) Nru 247/2006, għall-finanzjament tal-miżuri speċifiċi previsti minn dan ir-Regolament. Għalhekk, jistgħu jitnaqqsu l-limiti nazzjonali għall-Portugall għall-2008 u għas-snin ta’ wara, iffissati fl-Anness VIII tar-Regolament (KE) Nru 1782/2003, l-ammont li jrid jiġi miżjud ma’ l-ammonti finanzjarji iffissati fil-paragrafu 2 ta’ l-Artikolu 23, tar-Regolament (KE) Nru 247/2006, għas-snin tal-baġit 2009 u wara.
(3)
Għall-2008 hu meħtieġ li jiġu ffissati l-limiti tal-baġit għal kull wieħed mill-pagamenti stipulati fl-Artikoli 66 sa 69 tar-Regolament (KE) Nru 1782/2003 għall-Istati Membri li fl-2008 jimplimentaw l-iskema tal-pagament uniku previst fit-Titolu III tar-Regolament imsemmi, fil-kundizzjonijiet iffissati fis-sezzjoni 2 tal-Kapitolu 5 tat-Titolu III ta’ dan ir-Regolament.
(4)
Għall-2008 hu meħtieġ li jiġu ffissati l-limiti tal-baġit applikabbli għall-pagamenti diretti esklużi mill-iskema tal-pagament uniku għall-Istati Membri li fl-2008 għandhom rikors għall-għażla prevista fl-Artikolu 70 tar-Regolament (KE) Nru 1782/2003.
(5)
Għal raġunijiet ta’ ċarezza, għandhom jiġu ppubblikati l-limiti tal-baġit ta’ l-iskema tal-pagament uniku għall-2008 li jirriżultaw mit-tnaqqis tal-limiti stabbiliti għall-pagamenti stipulati fl-Artikoli 66 sa 70 tar-Regolament (KE) Nru 1782/2003, limiti riveduti fl-Anness VIII ta’ dan ir-Regolament.
(6)
Għandhom jiġu ffissati l-pakketti finanzjarji annwali għall-2008 skond il-paragrafu 3 ta’ l-Artikolu 143 ter, tar-Regolament (KE) Nru 1782/2003 għall-Istati Membri li fl-2008 jimplimentaw l-iskema ta’ pagament uniku għaż-żona previst fit-Titolu IV bis tar-Regolament imsemmi.
(7)
Għal raġunijiet ta’ ċarezza, għandu jiġi ppubblikat l-ammont massimu tal-fondi għad-dispożizzjoni ta’ l-Istati Membri li japplikaw l-iskema ta’ pagament uniku għaż-żona għall-għotja ta’ pagament separat għaz-zokkor fl-2008 taħt l-Artikolu 143 ter bis tar-Regolament (KE) Nru 1782/2003, stabbilit fuq il-bażi tan-notifika tagħhom.
(8)
Għal raġunijiet ta’ ċarezza, għandu jiġi ppubblikat l-ammont massimu ta’ fondi għad-dispożizzjoni ta’ l-Istati Membri li japplikaw l-iskema ta’ pagament uniku għaż-żona għall-għotja tal-pagament separat għall-frott u l-ħxejjex fl-2008 taħt l-Artikolu 143 ter ter tar-Regolament (KE) Nru 1782/2003, stabbilit fuq il-bażi tan-notifika tagħhom.
(9)
Għall-2008 għandhom jiġu ffissati l-limiti tal-baġit applikabbli għall-pagamenti tranżitorji għall-frott u l-ħxejjex, skond il-paragrafi 1 u 2 ta’ l-Artikolu 143 ter quater, tar-Regolament (KE) Nru 1782/2003, għall-Istati Membri li japplikaw l-iskema ta’ pagament uniku għaż-żona, stabbiliti fuq il-bażi tan-notifika tagħhom.
(10)
Għalhekk għandhom jiġu emendati r-Regolamenti (KE) Nru 1782/2003 u (KE) Nru 247/2006.
(11)
Il-miżuri previsti f’dan ir-Regolament huma konformi ma’ l-opinjoni tal-Kumitat tal-Ġestjoni tal-Pagamenti Diretti,
ADOTTAT DIN ID-DEĊIŻJONI:
Artikolu 1
Fl-Anness VIII tar-Regolament (KE) Nru 1782/2003, l-ammonti li jikkonċernaw il-Portugall għall-2008 u għas-snin ta’ wara huma sostitwiti mill-ammonti li ġejjin:
“2008
:
608 221
2009
:
608 751
2010 u ta’ wara
:
608 447.”
Artikolu 2
Fit-tabella li tidher fil-paragrafu 2 ta’ l-Artikolu 23 tar-Regolament (KE) Nru 247/2006, l-ammonti li jikkonċernaw l-Azores u Madeira għas-sena tal-baġit 2009 u għas-snin ta’ wara huma sostitwiti mill-ammonti li ġejjin:
“2009
:
87,08
2010 u ta’ wara
:
87,18.”
Artikolu 3
1. Il-limiti tal-baġit għall-2008 stipulati fl-Artikoli 66 sa 69 tar-Regolament (KE) Nru 1782/2003 huma ffissati fl-Anness I ta’ dan ir-Regolament.
2. Il-limiti tal-baġit għall-2008 stipulati fil-paragrafu 2 ta’ l-Artikolu 70 tar-Regolament (KE) Nru 1782/2003 huma ffissati fl-Anness II ta’ dan ir-Regolament.
3. Il-limiti tal-baġit għall-iskema ta’ pagament uniku stipulata fit-Titolu III tar-Regolament (KE) Nru 1782/2003 fl-2008 huma ffissati fl-Anness III ta’ dan ir-Regolament.
4. Il-pakketti finanzjarji annwali għall-2008 stipulati fil-paragrafu 3 ta’ l-Artikolu 143 ter, tar-Regolament (KE) Nru 1782/2003 huma ffissati fl-Anness IV ta’ dan ir-Regolament.
5. L-ammonti massimi tal-fondi għad-dispożizzjoni tar-Repubblika Ċeka, tal-Latvja, ta’ l-Ungerija, tal-Polonja, tar-Rumanija u tas-Slovakkja, għall-għotja ta’ pagament separat għaz-zokkor fl-2008, stipulati fil-paragrafu 4 ta’ l-Artikolu 143 ter bis, tar-Regolament (KE) Nru 1782/2003 huma ffissati fl-Anness V ta’ dan ir-Regolament.
6. L-ammonti massimi tal-fondi għad-dispożizzjoni tar-Repubblika Ċeka, ta’ l-Ungerija, tal-Polonja u tas-Slovakkja, għall-għotja ta’ pagament separat għall-frott u l-ħxejjex fl-2008, stipulati fil-paragrafu 4 ta’ l-Artikolu 143 ter ter tar-Regolament (KE) Nru 1782/2003 huma ffissati fl-Anness VI ta’ dan ir-Regolament.
7. Il-limiti tal-baġit għall-2008 stipulati fit-tieni sentenza tal-paragrafi 1 u 2 ta’ l-Artikolu 143 ter quater, tar-Regolament (KE) Nru 1782/2003 huma ffissati fl-Anness VII ta’ dan ir-Regolament.
Artikolu 4
Dan ir-Regolament jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament jorbot fl-intier tiegħu u huwa direttament applikabbli fl-Istati Membri kollha.
Magħmul fi Brussell, 16 ta’ Lulju 2008.